Vulpecula turris

Vulpecula Turrisnomen in musei urbani paginis. (Theodisce Fuchsturm), in quodam monticulo Germanico sita, est unum e Septem Miraculis Ienensibus.

 De situ 
In monte ad urbem Ienam sito, cui Theodisce nomen Hausberg est, temporibus medii aevi arces tres erant, quae arces Theodisce Greifberg, Kirchberg, Wintberg nominantur. Sola turris arcis mediae ab iniquitate temporum defensa hodie reliqua est et Vulpecula turris appellatur.

 De fatis et rebus gestis 
Imperatores imperii Romani hoc loco olim palatio usos esse constat. Postea autem ibi comites quidam sedem ac domicilium habuerunt. Cum autem illi civitatibus Thuringicis vim inferre non destitissent, Adalbertus, Misnae comes, precibus civium Erfordensium commotus comites molestissimos arcibus expelli iussit. Posteaquam copiae civium arces expugnaverunt (anno 1304), loca vasta et deserta manserunt (ab anno 1348).D. Ignasiak, Die Fürstentümer Thüringens in sage und Geschichte, Bucha bei Jena 2000, 78.

 De nomine 
Unde autem nomen huius turris deductum sit, viri docti affirmare non possunt. Sunt, qui putent tirones societatum Academicarum, qui olim vulpes appellabantur, nomen suum huic turri, ubi versari solerent, dedisse.R.F. Kallies, Jena, Ein historischer Stadtführer, Bucha bei Jena 2002, 24. Alii tradunt quondam Conradum quendam, cum frustra rerum potiri studuisset, postquam ab Friderico, consobrino suo, deprensus esset, in cavea ferrea, quae ex hac turri penderet, inclusum esse; illum in regno appetendo tamquam avaritiam vulpium imitatum hoc nomine notatum esse.G. Netz, Die Zerstörung der Schlösser des Hausberges, Jena 1925. Alii autem existimant sub hoc monte vulpes multas fuisse.

 Nexus externi 

 sodalitas Fuchsturm-Gesellschaft Jena
 quod Ludovicus Bechstein de turri sciverit 
 liber visitantium, annis inter 1838 et 1932 
 mystagogia virtualis

 Notae 

Categoria:Iena
categoria:Turres